गुइतःया तग्वः चिभाः 


यल देय या पूर्वरिखे सिथय्‌ लाःगु ऐतिहासिक महत्त्वं जाया च्वँगु प्राचीन थाय्‌ गुइतः त्वाः खः । थुगु त्वालय्‌ प्रथम 
श्री महाविहार, वसुच्चशील महाविहार व गुस्तल महाविहार नाँया स्वँगू मूल बहिःत छथासं दया थःथगु हे संघ 
ब्यवस्था दया च्वंगु लगायत अनेक विशेषतां जाय्या च्वँगु दु । संक्षिप्त थुपिं विशेषतात थुकथं दु । 


९. 


धल्याः हिटी व गुइतः अजी - गुला पर्वया अवसरय्‌ बहिदद्यः ब्वयेगु परम्परानुसार थन त्वालय्‌ थल्याः हिटी व 
गुझतः अजीया प्रतिमा ब्वया तइगु दु । गुकि यात आपालं श्रद्धालुपिन्सं भाद्र कृष्ण प्रतिपदा कुन्हु थन वया 
दर्शन व पूजन यायेगु याना वया च्वँगु। 


. तुलां पौ - दीपंकर तथागत प्रमुख भिक्षुसंध विज्याका सर्वानन्द जुजुं दीपावती नगरय्‌ सम्यक्‌ दान पञ्जदान 


न्यायेकुगु खे दुथ्याना च्वेगु सर्वानन्द नृप जातक बाख चित्रित ३६ फिट हाकु तुलां ब्वयेगु प्रथा दयाच्वेंगु । 


. पञ्जदान पर्व - पञ्जाष्टमीया दिनस पञ्जदान न्यायेका हनेगु परम्परा दकले न्हापां शुभारम्भ जूगु थाय्‌ या रूपय्‌ 


प्रसिद्धगु। 


. गुंगु अंक लिसे संयोग - थुगु त्वाः गुंगु तला दुगु देगः, गुधाः हिटी, गुंग तुं आदि गुंगु अंक मिलय्‌ याना धर्मकिर्तिं 


त निस्वना तःगुलिं 'गुसतल' धका नामाकरण जुया च्वँगु । 


. बुद्ध मूर्ति - नेपाःया बहा बहिःस स्थापना याना तगु क्वापाःद्य, गन्धुरीदेवताया मूर्ति त मध्ये दक्वसिवे तधिकःगु 


बुद्ध मूर्ति निस्वना तःगु | 


. सर्वप्राचीन अभिलेख - यल देशय्‌ दुगु बहाः बहिः दया च्वेगु अभिलेख मध्ये दक्वसिवे पुलागु शिलाभिलेख' 


दुगु बहिः प्रथम श्री महाविहार जुया थुगु बहिः ऐतिहासिक प्रमाणया आधारय्‌ हालया लागि सर्वप्राचीन बहिः 
जुया च्वँगु दु । (राजवंशी, २०७२, पेज - ७४) 
थुजाःगु हे अनेक विशेषतां जाया च्वँगु थुगु त्वालय्‌ निस्वना तगु थी थी धर्मकिर्ति त मध्ये वसुच्चशील 


महाविहारया चुलंचु च्वँगु तगो चिभाः (धान्याराश्याकृति चैत्य - हिटी फुसेच्वेगु चिभाः) व गुस्तल महाविहारया 
चुलंचु च्वगु तग्वः चिभा (वेदिकोपरिस्वयम्भू चैत्य - गसि चिभाः) नं खः (शाक्य, २०५० पेज ४८) । थुपिं मध्यय्‌ 
चैत्यया छत्वाःचा परिचय सहित हिटीफुसय्‌ च्वँगु चैत्यया ऐतिहासिक सांस्कृतिक महत्त्व व वास्तुकलाया 


म्हसिका थन न्ह्यथनागु दु । 

चित्र - २ गुइतःया हितिफुसय च्वेगु तग्वः चिभाः - धान्याराश्याकृति चैत्य 


स्तुप - चैत्य - चिभाः 


बौद्ध वास्तुकला धायेबले प्रमुखतः विहार व स्तुप वा चैत्य न्ह्योने वइ । विहार बुद्ध सहित भिक्षुसंघ च्वनेत दयेका 
तइगु आवास खः थें स्तुप व चैत्य बुद्ध व बुद्धज्ञानया प्रतिक स्वरूप पूजा, ध्यान व प्रशिक्षणया लागि निर्माण 
याइगु वास्तुकला खः गुकि विहारय्‌ थें दुने वना निवास यायेगु याइ मखु । स्तुप व चैत्य दयेकेगु परम्परा बुद्ध 
सिवे यक्व न्हापां निसें हे दुगु खः | बुद्धकालय्‌ बुद्धया अस्थिधातु गर्भय्‌ तया शारीरिक चैत्य, परिभोग याःगु वस्तु 
गर्भय्‌ तया पारिभोगिक चैत्य, लोकय पुण्य अभिवृद्धि हेतु तया श्रद्धालु पिन्स पवित्र उद्देश्य तया उद्देश्य चैत्य, व 
धर्म संग्रहयाःथायू, संयायन याःथाय्‌, अमूल्य धर्मस्कन्ध गर्भय्‌ तया धर्म चैत्य दयेकल । नेपालय्‌ हाल स्तुप, चैत्य 
व चिभाः पर्यायवाची कथं छ्यलेगु याः । यद्यापि थुपिं निगू खग्कया छुँ भेद दु । 


स्तुप - स्तुप इतिहास कालक्रमानुसार थी थी अर्थ दु । उकि मध्यय्‌ अस्थिधातु तया चा व लोह दोंमुना दयेकिगु ट 
यात बुद्धकालय्‌ थुवे धाइगु खः । उथेहे जाग द्व्यात नेपालय्‌ थुर धका धयावयाच्वँगु दु । थ्व थुवे यात संस्कृतं 
स्तुप धाइगु खः । नेपालय्‌ यलया प्यँग थुर वाहेक द्वक्व थजागु वास्तुकलायात चैत्य हे धका सम्वोधन याना वया 
च्वेगु दु । स्वयम्भू महाचैत्ययात स्तुप धका सम्बोधन गनंयाना तःगु मदु । अंग्रेज लेखकपिन्स जक स्तुपा धका 
प्रयोगय्‌ हःगु खः | उकिं नेपाःया सन्दर्भय्‌ यलया प्यँग थुर जक स्तुप खः । 


चैत्य - चैत्यया अर्थ दुवाला स्वयवले पं हेमराजं (२०५०) स्वथी कथं न्ह्यवया तगु दु । 


क. "चित्त चैतन्य चैत्य’ - स्वयम्भू पुराणस दुथ्याना च्वँगु शाक्यमुनि बुद्धं श्री स्वयम्भू महाचैत्य दर्शन याः 
विज्यावले याःगु स्तुति वाक्यस चैत्ययात 'नैराकारं निरञ्जनं गगनवदनिशं चित्त चैतन्य चैत्यं’ अर्थात्‌ आकाश 
समान जुया छुँ आलम्वनलिसे लिप्त मजुगु प्रभाश्वरथें सर्वदा प्रकाशमान जुयाच्वँगु सदाकालं जागृतगु चैतन्य 
स्वरूप चित्त हे चैत्य खः धका परिभाषित याना तःगु दु । 

ख. 'चिताया वस्तु” - बुद्ध बोधिसत्त्वपिनिगु शरीरयात विधिवत्‌ आदहनोत्सव अग्नि संस्कारयाना ल्येदैगु 
अस्थिधातु अर्थात्‌ चित्तिवस्तुयात नं चैत्य धाई । थुजागु चित्तिवस्तु संग्रहयाना अनुयायी पिन्स भविष्यपर्यन्त 
वसपोलपिनिगु गुण लुमंका गौरव तयेगु, धर्म संवेग उत्पन्न जुइकेया लागि स्थापना याइगु स्मारकयात नं 
चैत्य धका धाई । 

ग. बुद्धया पुण्यकिर्तिया संग्रह - भगवान बुद्ध॑या गुलिन पुण्य किति दु, उगु सम्पूर्ण कुशलमूल संग्रहयात नं चैत्य 
थका धया तःगु जुल । 

समग्रय्‌ स्वयवले बुद्ध ज्ञानया प्रतिक कथं धर्म संवेग उत्पन्नयायेगु निमित्तया रूपय्‌ प्येगू संवेजनीय स्थल (बुद्ध 

जन्मस्थल, ज्ञान लाभ यागु थायू, धर्मचक्र प्रवर्तन याःगु थाय्‌ व महापरिनिर्वाण जूगु थाय्‌) लगायत बुद्धगर्भ 

धारण याना च्वेपि दकव प्राणिपिं मध्यय्‌ नं विवेक बुद्धि बल्लापिं मनुष्य पिं च्वनिगु वासस्थानय्‌ थाय्‌ थासय्‌ 
दयेका तइगु धर्मया चिं यात हे चैत्य धका थुइकेमा । 


नेपाःयागु सन्दर्भय्‌ नेपालमण्डलया बौद्ध संस्कृति स्वयम्भू धर्मधातुवागिश्वरया ज्ञानय्‌ आधारित जूगु जुया नेपाया 
दक्वं चैत्य आदिबुद्ध धर्मकाय स्वरूपगु स्वयम्भू महाचैत्ययागु हे प्रतिलिपि कथं दयेका तइगु खः । उकिंजुया 
नेपाल मण्डलस दयेका तइगु दकव चैत्यय्‌ निम्नानुसार लक्षण प्रमाण दया च्वनी | 


नागहद स्वरूप नागो नं धिरेयाना तइ वा अन्य प्रतिक पाखे लः या प्रतिनिधित्व याना तइ । 
. अनं च्वय्‌ सहस्रदल पलेस्वा स्वरूप पद्मावली 

. पलेस्वों नं उत्पन्न जूगु ज्योतिरूपयात तोपुया तगु चैत्य ग्वः । 

. मिखा व उर्णा च्चया तगु हर्मिका, 

. त्रयोदश भूमि तगिं, यष्ठिमूल व ज्योतिरूप स्वरूप उष्णीष चुडामणि सहितगु गजू 


चिभाः - विभिन्न थाय्‌ थासय्‌ प्रतिष्ठापित जुया च्वँगु चैत्य चिभाःया स्थापना सम्वन्धी अभिलेखय उल्लेख जुया च्वेगु 
खँग्कत व उकिया विकासक्रमयात विचाःयाना स्वय्‌ वले 'चिभा? खेग्व्या ब्युत्पत्ति सम्वन्धी निगू कथंया धारणा 
कायेमाशु खनेदु। 

क. चैत्य विहार” - 'चिभाः खँग्वः “चैत्य विहार’ धैगु संस्कृत खँग्वलं वगु खः । थी थी प्राचीन मध्यकालीन 
शिलालेखय्‌ “चैत्य विहार’, ‘चैत्य वाहारः, 'चितु वहारः, 'चैते वाहार” धैगु खं ग्वः छ्यलेगु याना च्वया च्वँशु 
दु। 'चैत्य' व ‘विहार’ थथे स्वाना छगू हे खक कथं छ्यलेगु यागुया निगू कारण जुइफुगु अनुमान दु । 

१. चैत्य विहारया अभिन्न अङ्ग - प्राचीनकाय्‌ चैत्य विहारया अभिन्न अङ्ग कथं दयेकिगु जुया चैत्य विहार 
खँक नाप नापं प्रयोग जूगु अनुमान दु । 

२. विहारया आकृति कथं दयेका तःगु प्यकृलाःगु संरचनाय्‌ द्याने दिका तःगु चैत्य - हानं शैली कथं 
विचायाना स्वयबले स्वयम्भू, खास्ति थेँ जागु चैत्यया गर्भगृह गुम्वज जक तम्वः जुइक दयेका तइगु 
यात अप्पोयाना चैत्य वा महाचैत्य जक धाइगु खसा निगु तला, स्वँगु तला छें थें जागु चतुष्कोणाकार 
आधार तया उकि ह्यने तिनि चैत्या ग्वः दिका तइगु शैली यात चिभाः धायेगु यागु खनेदु । गुम्वजाकार 
स्तुपया क्वय्‌ या आधार एक तले, वहुतले संरचना विहारया आकृति खः । थुकि लुखा, झ्याः, पौ, धलिं 
आदिया आकृति किया तगु दै । थुकथं विहारया आकृतिया दाने स्वयम्भूया स्तुपाकार ग्वः दिका चैत्य 
व विहारया संयुक्त स्वरूप जुया च्वॅगु जुया थुकियात चैत्य विहार धायेगु याःगु खः । थ्व हे शब्द अपभ्रंस 
जुया चि बाहाः जुल । हानं चि बाहा' खँग्वः चिभाः जुवंगु खः । 

ख. 'चैत्य भट्टारक? - चैत्यया प्रतिष्ठा सम्वन्धी विभिन्न थासय्‌ दया च्वेगु शिलाभिलेखय्‌ “चैत्य भट्टारक”, “चैत्र 
भट्टारक", “चैते भदाद”, “चैत्र भण्ड'' आदि प्रयोग जुया च्वँगु खनेदु । “चैत्य भट्टारक' खँव हे अपभ्रंश जुया 
लिपा 'चिभाः जुगु खः धैगु नं विज्ञ पिनिगु धापू दु । 


गुइतःया हिटिफुसय्‌ च्वंगु तग्वः चिभाःयात चिभाः हे धायेगु चलन दु यद्यपि थ्व स्वयम्भू, खास्ति चैत्यया पहःया खः। 

उकि थ्व चिभाःया सन्दर्भय्‌ क.२ कारण मिले मजू । क.१ वा ख. या कारण जक सम्भव दु । 

गुइतः तग्वः चिभाया भौतिक स्वरूपया वर्णन 

वसुच्चशील महाविहार चिर्धबहिःया पूर्वरिखे, बहिलिं पिने गन्धुरीदेवताया चुलंचु यानाः दयेकातःगु तगः 
चिबाहाः वास्तुकला व प्राचीन मूर्तिकलाया छगू महत्त्वपूर्ण उदाहरणया कथं धस्वाना च्वेगु दु । थुगु चैत्यया 
दक्षिणपाखे सत्तिक गाहहिटी दु उकिं थ्व चिभाः यात हितिफुसे च्वेगु चिभाः धका म्हसिके फु । अथेहे गुइतः पुखू, 
तधिकम्ह गणेद्याः, चिधिम्ह गणेद्यः, लाय्‌ ब्वः आदि थुगु चिभाःया जवंखवंया महत्त्वपूर्ण वस्तुत खः । थुगु चैत्यया 
शैली कथं थुकियात धान्याराश्याकृति चैत्य धका उल्लेख याना तःगु दु (शाक्य हेमराज, २०५० पेज ४८)४ | थुगु 
तःगः चिभा मुक्कं गुंग चैत्यं युक्त जुया नवचैत्यया संयुक्त स्वरूप जुया च्वँगु दुः । गथे धासाः थुर थें आकार जुया 
च्वँगु तग्वगुः मूल चैत्य - १ ग, थुगु तग्कगु चैत्यया अण्डभाग लिसे प्यपुना च्वँगु प्येगु दिशाय्‌ निर्माण याना तगु 
पञ्चबुद्धया देगःया गजूया रूपय्‌ फुसे निस्वनाः तःगु प्येगः लिच्छिवि चैत्य" (थुगु शैलीया चैत्ययात अशोक चैत्य 
धका नं म्हसिका वया च्वँगु दु) - ४ ग, व तग्कगु चैत्यलिसे भचा तापाक्क प्यंगु कोणय्‌ दयेकातःगु प्येगः देगःचाया 
शीर्ष स्थानय्‌ तया तःगु प्येगः लिच्छिवि चैत्य - ४ ग याना मुक्कं गुंग चैत्यया कलापूर्ण संयोजन थुकि जुया च्वँगु 
दु। तम्वगु चैत्य एवं मेगु देगःचात दक्वं १ फिट जाःगु फलय्‌ दिका तःगु दु । चैत्यया थुगु फः चैत्य परिक्रमा यायेत 
गाक्क थाय्‌ छिंका दयेका तगु दु । चैत्य परिक्रमाया इवलय माने चाहिकेत चैत्यया छचाखेरं ॐ मणिपद्धे हुं या 
षडक्षरी मन्त्र लिखित माने नं तया तगु दु । थुगु चैत्ययात क्वे निसे च्चयेतक्क स्वया वनेवले थी थी तिं तिं याना 
थुगु चैत्य निर्माण जुया च्वँगु दु । थुपिं तिं तयेगु वारे छसि कथं वर्णन थुकथं न्ह्यथना च्वना । 

६. चिभाः फः - मूल चिभाःया दक्वसिवे क्वय्‌ या तगिं २ फित जाशु वृताकारगु फः खः । थुगु वृताकार फःयात 
संस्कृत भाषं वेदिका’ धकाः धाई। वेदिका नं नाःगोया द्यने दिका तगु थें याना दयेका तगु दु । नाग धैगु लः या 
प्रतिक खः । 

७. ग्वः (अण्ड) - वेदिकाया च्वसँ पद्मावली स्वरूपं फ्यो व उकिया द्योने नागो दयेका उकिं च्वय्‌ चिभाःया 
अर्धगोलाकार वः अर्थात्‌ अण्ड (संस्कृत भाय्‌) दयेका तःगु दु । थुगु गुम्वज करिव १३ फिट जाः याना दयेका 
तःगु दु । थ्व गुम्वज बुद्धकाल व बुद्ध सिवे न्हापां निसे प्रचलनय्‌ दुगु अस्थि वा अन्य वस्तु दुने तया लोहे वा 
चा द्व मुंका दयेकिगु 'थुवे' या स्वरूप खः | 'अण्ड' या अर्थ 'बीज' खः । थुगु 'खेँ स दुने द्वक्व संसार न्ह्यना च्वँगु 
दुसा थ्व खेँ हे संसार नं खः । थुगु गवः यात विभिन्न बौद्ध साहित्यय्‌ गर्भः, हिरण्य गर्भ’, गर्भगृह' धका नं धया 
तःगु दु । थुकिया हे कारणं चैत्ययात (धातु गर्भ! नै धायेगु याः ।* थ्व कथं चिभाः या उवः संसार व निर्वाणया 
संयुक्त रूपया प्रतिक खः | उकिं वः या गोलाकार पिण्ड संसार खः सा उकिया केन्द्र विन्दु 'तथागत-गर्भ', 
धर्मकाय, बोधिचित्त, आलय विज्ञान, बुद्ध गर्भ, सुगतगर्भ या प्रतिक खः । उकिं थुगु गर्भगृहयात चैत्य गर्भ धका 
नं धाई। थुगु गवः दिका तःगु फ्यो व नागो बॉलुगु तभिं पद्मावली अर्थात्‌ पलेहःया प्रतिक खः । पलेहःया अर्थ, 


अलिप्तता वा पवित्रता खः । पलेहःया द्यने दिका तःगुया अर्थ - सुविशुद्धगु, सम्पूर्ण क्लेशपाखेँ अलग्ग जुया 
च्वेगु अमूल्य महारल जुयाच्वँगु सारतत्त्व सुरक्षित जुयाच्वेगु धैगु खः (शाक्य २०५०, पेज २८) । माध्यमिक 
दृष्टि स्वयेवले शून्यता ज्ञान कथं संसार व निर्वाणय्‌ छुँ भेद खनि मखु । थुजागु हे सुविशुद्ध धर्मधातु ज्ञानकाय 
धर्मकाय स्वरूपगु चैतन्या प्रतिक स्वरूप चैत्यया ग्व दयेकातःगु खः | (५०५३५५, 992) 
. चकूर वा 'हर्मिका' - गुम्वजया द्यने निगः मिखा व उर्णा च्वयातःगु वर्गाकारगु चकूः (संस्कृत भाषं 'हर्मिका' 
थका धाइ, गनं थुकियात गला' धका नं धाइ) दयेका तशु दु । प्राचीन अशोककालीन स्तुपस अण्डया द्याने 
यःसि पिहाँ वया च्वनिगु व उकियात छचाखेरं वालंचिना (720८९) तइगु कथंया संरचना दयेकिगु खः । थ्वहे 
संरचना लिपा विकासक्रम लिसे थुकथं वर्गाकार संरचना दयकेगु यात । नेपालमण्डलय्‌ दुगु मेमेगु चैत्यय्‌ नं 
हर्मिकाया शैली सादा कथं जक दयेका उकि मिखा व उर्णा च्वया तइ । बुद्धकालया शब्द हम्मीय*, हर्म्य अर्थात 
धिरेयानातःगु थाय्‌ धैगु शब्दं हे संस्कृत भाषय्‌ हर्मिका जू कगु खः । चैत्यया विकासक्रमया इवलय्‌ थुकियात 
शी थी कथंया प्रतिक स्वरूप दयेकेगु यात । उकि मध्ये हर्मिका बोधिमण्डप अर्थात्‌ बोधिज्ञान लाभ याना 
विज्यागु आसन गुगु स्थानं ज्ञानया ज्योति दकव दिशाय्‌ नं प्रसारित जुल । थ्वहे कारणं हर्मिकाया द्योने बुद्ध 
भूमि बोधिसत्त्व भूमि रूपी झिन्स्वतगिं दिका तःगु जुल । अथेहे प्यँगु दिशाय्‌ मिखा च्वयेगु प्रचलन नेपाया 
मौलिक परम्परा कथं नेपालय्‌ न्ह्यात। हर्मिकास च्वया तइगु मिखा बुद्धया मिखा खः गुकियात 'वज्रष्टि' धका 
थाई (G५tऽch०w, 997)। थुपिं प्यंगू दिशायू च्चया तइगु मिखा वैरोचन बुद्धया संस्मरणकथं बुद्धया 
ज्ञानचक्षुं सर्वत्र भुवनय्‌ सुदृष्टिं स्वयाच्वेगु धैगु अर्थ जुल । 

निगः मिखाया दथुइ जवं तुइकातःगु सें अर्थात्‌ उर्णा' च्वयातःगु दु । भगवान बुद्धया स्वीनिता 
महापुरूषलक्षण मध्ये कपालय्‌ दइगु उर्णा' छगू नं खः | ललितविस्तर ग्रन्थय्‌ उल्लेख जू कथं थुगु उर्णा रश्मी 
पिहावया मारचक्रयात नष्टयागु प्रसंग कथं थुगु उर्णा बुद्धया उगु मारजित रश्मीया प्रतिक नं खः | थुकियात 
तिलकरश्मी व गभस्तिमाला धका नं धाइ । 
. त्रयोदश भूमि तगिं“ - हर्मिकाया दाने नं नागो, फ्यो आदि तया उकिया द्याने त्रयोदश भूमीया प्रतिक कथं 
वर्गाकारगु झिन्स्वंगू तगिं दयेका द्यतनातःगु दु । प्रत्येक तगिं क्वय्‌ या सिवे च्वय्‌ या भचा भचा चिर्धं याना 
दयेका तःगुलिं थुगु भाग त्वाथः थे जुया गजू थें आकार जुया च्चामुया वनाच्वँगु दु । गुइतःया निगोलं चैत्यया 
त्रयोदश भूमि खास्ति चैत्या पहः वयेक वर्गाकार याना दयेका तःगु दु । उकि थें हे हलःपौ रहित जुया च्वँगु 
दु।” नेपालमण्डलयू प्रतिष्ठापित चैत्यस थी थी कथं थुपिं भूमि तया दयेकिगु परम्परा दु । न्यागू, न्हेगू, झिन्छगू, 
झिन्स्वँगू तगिंयाना दयेका तइगु मध्ये गुइतःया थुगु चिभाः झिन्स्वंगू तगिंयाना दयेकातःगु जुया थुकियात 
वर्गीकरण कथं वञ्रयानभूमि चैत्य धका धाइगु जुल ।(शाक्य, २०५० - पेज १४, Gutschow 997 pg 
23)" योगदर्शन अभ्यासय्‌ छसिंकथं पारजुया वनाच्वेंगु जुया थुकियात धर्मपारङ्गतभूमि धका नं धाइ । थुकिइं 
नियमानुसार मार्गफलय क्रमशः प्रतिष्ठित जुजुं वना बुद्धत्व प्राप्त यायेगु महाअनुक्रम क्यना च्वँगु खः गुकियात 
बुद्धयान धका धाई । थुपिं मध्यय्‌ क्वे निसेँ न्यागू तगिं तक्कयात श्रावक भूमि खः, अनं च्वय्‌ गुंगुगु तगिं तक्क 


प्रत्येकभूमि खः, अनं च्वय्‌ झिगूगु तगिं तक्क महायानभूमि खः सा अनं च्वय्‌ झिन्स्वँंगुगु तगिं वज़यानभूमि खः 
| 
१ 


८ 


. अम्वसाहाः - त्रयोदश भूमि तगिंया च्वसं छगः पादशीला तया उकिया द्यने क्यरावाय्मो तया तगु दु । थुगु 
बाय्म्वः अम्वः माः चिना दयेका तःशु थे आकृति ज्याना दयेकातइगु जुया थुकियात अम्वसाहाः वा अम्बः वा 
संस्कृतं आमलक धका धाई । थुगु आकृति हिन्दु वा बौद्ध देगः न्ह्याग्गुलि नं गजूया क्वसँ दयेका तई । उलिजक 
मखु परम्परागत बुट्टा कियातःगु थीं स्वल धासां नं थजाःगु अम्वसाहार्‍या आकृति तयातःगु खने दै । 
प्राचीनकालय्‌ अशोक स्तम्भया छ्योः (८३।३।) या छगू भागया रूपय्‌ दयेकेगु चलन जूगु खः । नेपाःलय्‌ नं 
शुरूशुरूया लिच्छिवि चैत्य (अशोक चैत्य) य्‌ गजूलिइ थथे अम्कसाहा तयेगु चलन मदु वरू चैत्यया क्वय्‌ 
पाखेया भागय्‌ कियातइगु थाया आकृतिइ थाया छ्योया रूपय्‌ अम्वसाहा प्रयोग जुया च्वंगु दु (उदाहरणः 
आल्को हिटीया अशोक चैत्य, G५tऽch० 997 008 44)। विकासक्रमया इवलय्‌ लिपा लिच्छिवि चैत्यय्‌ 
व वयां लिपाया चैत्यय्‌ थुगु अम्वसाहाः चिभाः वास्तुशैलीया अनिवार्य लक्षण कथंहे त्रयोदश भूमि तगिंया च्वसँ 
तयेगु याना वयाच्वँगु दु । अम्कसाहाया थुगु आकृति बुद्धत््वया तेजं थिना च्वँगु सूर्यया प्रतिक कथं तइगु खः 
| नेपाःया चैत्य सम्वन्धी हस्तलिखित ग्रन्थय्‌ थुगु अम्वसाहा अथवा केरावायेम्वः यात आष्फानकविशुद्धी धका 
संज्ञा विया तगु दु (G५tऽch०,997 ४ 23) । भगवान बुद्धं खुदेतक याना विज्यागु दुष्करचर्याया क्रमय्‌ 
आष्फानक योग याना विज्याःगु खः । उकिं दुष्करचर्यां पाखें पुला वना प्राप्त जूगू बोधिज्ञानया प्रतिक कथं 
थुकियात आष्फानकविशुद्धी धाग्गु खः | 

११. यःसि (यष्ठिका) - अम्वसाहाःया च्वसँ सिंयागु थीं थे जागु आकृति थहाँ वयाच्वँगु दु । गुकिया 'यःसि', यष्टिः, 

'यष्ठिका', 'यूप', 'यष्ठिमूल' आदि विभिन्न खग्वलं म्हसिकावयाच्वेगु दु । थुगु यसिं चैत्यया जगं निसेँ थहाँ वया 

च्वँगु खः । स्वयम्भू, खास्ति, गुइतः, पिम्वाहा, दौवहा, यट्खावाहा, सिंहवाहा, चिलंच्ववाहा (किपू) या चिभालय्‌ 

आतक्क सिंयागु हे यसि तया तःगु दु । चैत्या यःसिया थी थी कथं प्रतिकात्मक अर्थ ज्याना तःगु दु । 

क. बोधि वृक्ष - सांची स्तुपर्थें जागु अशोककालीन स्तुपय्‌ स्वचा ग्कलागु चक्रावली तया चिभाः ग्कया द्याने 
सिमा बुया वया च्वँगु कथं दयेकिगु खः | अथेहे भारतया अमरावती स्तुपय्‌ किया तगु लोहबुट्वाय्‌ झन्‌ 
स्पष्ट जुइक सिमाया हे आकृति किया तःगु दु । थुकि यात बोधिमण्डप (हर्मिका) स बुयावयाच्वेगु 
बोधिवृक्ष कथं कयातःगु दु । 

ख. सुविशुद्धधर्मधातु ज्ञानया प्रतिमूर्ति वैरोचन - पञ्चबुद्धात्मक चैत्यया अवधारणा कथं प्यम्ह बुद्ध प्येगू 
दिशायू विराजमानयाका तइगु खर्थे वैरोचन तथागत मध्यस्थानय्‌ विज्याइम्ह खः । थुगु यसि 
सुविशुद्धधर्मधातु ज्ञानया प्रतिमूर्ति वैरोचन तथागतया प्रतिकया रूपय्‌ कयाः तः्ु दु । 

१२. उष्णीषचुडामणी - यःसिया च्वकाय्‌ अर्धगोलाकार ज्याना सर्वबुद्धमहामुकुट उष्णीषचुडामणिया रूपय्‌ गवारा 

छगः दयेका तःगु दु । थ्व हिरा रत्रया प्रतिक खः । वर्माया सर्वप्रसिद्ध स्वेदगों प्यागोडाया शीर्ष स्थानय्‌ ला ७६ 

क्यारेटया हिरा असली हिरा हे तया तःगु दु । थ्व मणियात उच्चकोटिगु दर्शनज्ञानया अनुत्तर बोधिरल्न धका 


संज्ञा विया तःशु दु । चैत्य सम्वन्धी हस्तलिखित थ्यासफूस त्रयोदश भूमि तगिं निसेँ उष्णीषचुडामणितक्कया 
समग्र विषयवस्तुयात 'शून्यताविशुद्धि उष्णीषचक्र अनुत्तरसम्येकसम्बोधि भूमि’ धैगु संज्ञा विया तल । थ्व 
अर्थय्‌ चैत्यया थुलि ब्व पृथग्जन जुयाच्वँपि सत्त्वपिंस बोसिसत्त्व संवर धारणयाये धुंका निसें सम्येकसम्बुद्धत्व 
प्राप्त जुइबले तक्कया मार्ग महाक्रम कयना च्वँगु खः । 

१३. छत्र - चिभाःया यःसि व उष्णीषचुडामणिया तोपुइक सुवर्णछत्रं कुइकातःशु दु । सम्पूर्ण सम्येकसम्बुद्धत्व प्राप्त 
यायेगु मार्गक्रम ज्ञानयात उच्च आदरसत्कार यासे मणिरत्र जडेयाना तःगु भाव दुगु बुट्टा किया तःगु सुवर्ण छत्र 
कुयेका श्रीशोभायमान जुइका तःगु जुल । सद्धर्मपुण्डरिक, ललितविस्तर, महाकर्मविभङ्ग, महावस्तु आदि 
ग्रन्थय्‌ चैत्यस छत्र छायेगु पुण्य चक्रवर्ति जुइगु, सुगति प्राप्त जुइगु, निर्माण तक लाभ जुइगु खे उल्लेख जुया 
च्वँगु कथं चैत्यस छत्रं कुइ़किगु परम्परा न्ह्याना च्वँगु खः । थुगु छत्रया चैत्यया अभिन्न अंग मजुसे दातापाखे 
चढेयाःथायू जक दइगु खः | गुइतःया हे गःसि चिभालय्‌ थुजागु छत्र मदु । 

छत्रया च्वय्‌ च्वामुगु गजू छुना तःगु दु । छत्रया द्यने हानं छगू अम्वसाहाः दयेका उकि द्यने कलस व उकि 
द्याने च्वामुसे च्वेगु मणिरत्रया आकृति दयेका तःगु दु । गजूया थुगु भाग हिन्दु वा बौद्ध न्ह्याग्गुंनं देगलय्‌ दइगु 
कर्थंहे खः । थुकि दुगु पूर्णकलशया अर्थ ज्ञानया पूर्णता खः | उकि द्ये दुगु मणिया अर्थ शून्यता ज्ञानयात 
महारत्रया पद वियातःगु खः । सम्पूर्ण चैत्या संक्षिप्त रूप थ्व धर्मकाय स्वरूप रत्र जुइणु जुया चैत्ययात 
चैत्यरत्न धका नं सम्बोधन यायेगु याः । 

पद्मपाणी लोकेश्वर धर्मचक्र मुद्रा बुद्ध 


चिभाःस प्रतिस्थापित मूर्ति व अन्य कलाकृतिया वर्णन 

थुगु चैत्यय्‌ नं अन्य चिभालय्‌ थें तुं पञ्चबुद्ध मध्ये प्यम्हबुद्धपिनिगु मूर्ति प्यकुने स्थापना याना तःु दु । 
पूर्वय्‌ अभिताभ, दक्षिणय्‌ रत्नसम्भव, पश्चिमय्‌ अक्षोभ्य व उत्तरयू अमोघसिद्धि निस्वनाः तःगु दु । अद्भूत रूपं थ्व 
चैत्यय्‌ अक्षोभ्य बुद्ध व अभिताभ बुद्धया दिशा हिइका तया तु दु । थथे अक्षोभ्य बुद्ध पश्चिम दिशाय्‌ व अभिताभ 
बुद्ध पूर्व दिशाय्‌ तःगुया कारणया विषयय्‌ विभिन्न विद्वान्‌ पिनिगु फरक फरक धापू दु ।”" अर्थ पूर्ण रूपं थुकथं 


दिशा हिला तःगु खः वा अन्जानवस थथै जूवंगु खः वा अन्य कारणं खः - थ्व विषयस स्पष्ट कारण लुइकेया लागि 
थप अन्वेषण यायेगु बाकि हे दनि । पूर्व स्वकेमाम्ह अक्षोभ्य तथागत पश्चिम स्वका तःगु वसुच्चशील महाविहारया 
मूल गन्धुरीदेवता अक्षोभ्य चुलंचु याना दयेका तःगु अनुमान यायेफु व अक्षोभ्यया देगः यात प्रमुख धका क्यनेथे 
थुम्ह अक्षोभ्यया द्यप्वाः च्वय्‌ पञ्चबुद्ध अंकितगु लोहेया तोलं नं तयातःगु दु । थ्व वाहेक चैत्या प्यकुने प्यँगः देगःचा 
दयेका थी थी बुद्ध बोधिसत्त्वपिं निस्वना तल । इसान कोण (उत्तर - पूर्व) य्‌ पद्मपाणी लोकेश्वर, आग्रेय कोण 
(दक्षिण-पूर्व) य्‌ च्वँशु मूर्ति तञ्यागुलिं स्पष्ट मजू, नैऋत्य कोण (दक्षिण-पश्चिम) य्‌ धर्मचक्र मुद्रा बुद्ध, वायब्य कोण 
(उत्तर - पश्चिम) य्‌ पद्मपाणी लोकेश्वर निस्वना तःगु दु । 

गुइतःया बहिःविहार लिसे सम्वन्ध 

गुइतःया वसुच्चशील महाविहार व गुस्तल महाविहार निगूलिं बहीया मूल गन्धकुटीया चुलँचु मिलेयाना छगो छगो 
तग्कगु चैत्यत निर्माण याना तगु दु । थनया स्वँगू बहिःविहारया संरचना स्वयेबले न्हापा वर्गाकारया छगू हे जक 
बही निर्माण जूगु खनेदु । कालान्तरय्‌ थुगु बही निगू भागय्‌ विभाजन जुगु व थुकि मध्यय्‌ निगूगु ब्व नं निगू विहारया 
रूपय्‌ विभाजन जूगु स्पष्ट जू । थथे विभाजन जुड़ नही थनयागु विहारयागु विहारया स्वरूपया अनुमान प्रमाण कथं 
विचाःयायेबले थुगु विहार चक्कंगु चुक दया तःधिकः जुइक दयेकातःगु कास्यमूर्ति सहितया तञ्जागु देगः दुगु 
गुसतल नामं प्रख्यातगु विहार जुया च्वँगु खः | विभाजनं लिपा लिपांगु कालय निर्माण जुइधुका बच्छि विहारया 
ब्वयात प्रथम श्री महाविहार”" धका प्रचलित जुगु खसा ल्येदिनिगु बच्छि ब्वया पश्चिमपाखेया ब्वय्‌ निर्माण जूगु 
विहारया नां गुस्तल महाविहार व पूर्वपाखे निर्माण जूगु विहारया नां वसुच्चशील महाविहार*" या नामं प्रचलित 
जुल। थुकथंया विहारया विभाजन गुवले जुल धका अनुमान जक याये फइ, तथ्य प्रमाण लुइके मफुनि । ने.सं. 
३९९ या तर्थ बहिःया मू देगः दुने भविष्यब्याकरण मुद्रा बुद्धया पादपीठया अभिलेखय्‌ तक्क हाल धया वयाच्वेगु 
प्रथम श्री महाविहार नां प्रचलनय्‌ मवनिगु सिदु । थुगु अभिलेखय्‌ “तत्र प्राच्यां दिशि गुसतलो नामरम्यो विहार ... 
थका उल्लेख जुया च्चेगु दु (वज्राचार्य, २०५६ - पेज ६१) | हिटी फुसेच्चेगु चिभाः व गःसि चिभा निग्वलं लिपा 
निर्माण जूगु निगू विहारया चूलेचु निर्माण जुया च्वँगु जुया थुपि चिभाः त गुस्तल महाविहार व वसुच्चशील 
महाविहार निमार्ण जूवले हे वा थुपिं विहार त निर्माणं लिपा निर्माण जूगु स्पष्ट जुड़ । 


थुगु धान्याराश्याकृति चैत्य (हिटी फुसे च्वेगु चैत्य) वसुच्चशील महाविहार व गुस्तल महाविहार निगुलिं बहीया 
संघ दुजः पिनि देगुद्यः (कुलदेवता) या रूपय्‌ मानय्‌ याना देपुजा कुन्हु कुलपूजादि कर्मकाण्ड न्ह्यानावया च्वँगु दु। ५ 
थुकिं नं थ्व चिभाःया वसुच्चशील महाविहार व गुस्तल महाविहार लिसे क्वात्तुक्क सम्वन्ध दु धैगु स्पष्ट जू। 


इतिहास व प्राचीनता 

थुगु चैत्य गुवले निर्माण जुल धैगु विषय अभिलेख प्रमाणया अभावया कारणं तिथि मिति क्वछिइ मफु । अथे नं 
थ्व चैत्यस स्थापना याना तगु मूर्तिकलाया शैली, लोहँया जात आदि व थ्व हे शैलीं निर्माण जुया च्वँगु गःसि 
चिभाःस दया च्वेगु अभिलेख पाठ पाखेँ निम्नानुसार छुमां कायेफु । 


९. तःगो चिभा दयेकेगु परम्परा - नेपाःया बौद्ध वास्तुकला इतिहासय्‌ तग्वः चिभा देयेकेदु परम्परा प्राचीन कालय्‌ 
आपालं दुगु व मल्लकालया उत्तराद्धय्‌ थुजागु चिभाः दयेकेगु परम्परा म्हो जुयावंगु खने दु । स्वयम्भू महाचैत्य, 
खास्ति चैत्य व चावहीया धन्द्र चैत्य लिच्छिविकालय्‌ हे निर्माण जूगु खे स्पष्ट जूसां लिच्छिवि अभिलेखे गर्न 
नं थुपिं चैत्य तयेगु उल्लेख खनेमदु । केवल विहारया ना जक उल्लेख जुया च्वँगु दु । इतिहासकार पिन्स 
थुकिया अर्थ थुकथं अनुमान यागु दु । भारतया विहार निर्माण परम्परायू विहार नापं तगो चैत्य दयेका चैत्ययात 
विहारया हे अभिन्न अंगया रूपय्‌ काइगु खः । साँची स्तुप, नालन्दा महाविहारया संरचना आदि आपालं थुकिया 
उदाहरण त झिसं खंके फु । तिवारी (२००१ पेज ६५) या धापू कथं लिच्छिविकालय्‌ उल्लेख जुया च्वेगु 
शिवदेव विहार धैगु खास्ति चैत्य हे खः व चाविहार थैगु आ या धन्द्वै चैत्य स्थान हे खः । गुइतःया विहारय्‌ लुया 
वगु ई.सं ५४० या लिच्छिवि अभिलेखं थन विहार निर्माणया गतिविधि लिच्छिविकालय्‌ जुइधुकुगु खे 
प्रमाणित जूगु अनुसार थुपिं तग्वः चैत्य त नं उवलेया विहार निर्माण परम्परानुसार उकथं हे विहारया अभिन्न 
अंग कथं लिच्छिविकालं निसें हे दया वया च्वेगु धैगु अनुमान याये फु । 

२. प्रस्तर मूर्तिकला - वसुच्चशील महाविहारया न्ह्योने च्वँगु थुगु चैत्यस प्रतिस्थापित पञ्चबुद्ध मूर्ति 
लिच्छिविकालया मखुसां चैत्या नै्रत्य कोण (दक्षिण-पश्चिम कुँ) य्‌ च्वँगु देगःचाय्‌ स्थापना याना तगु मूर्ति 
खुगूगु शताब्दीया लिच्छिविकालीन प्रस्तरकला खः । अथेहे छगूहे पहल दयेका तःगु गुस्तल महाविहारया 
न्ह्योने च्वँगु 'गःसि चिभाः या मूर्तित लिच्छिवि शैलीया दया च्वँगु दु । थ्व बाहेक थुगु चैत्यलिसे स्वाना च्वँगु 
च्यागः चैत्य नं शैली कथं लिच्छिवि कालया जुया च्वँगु दु । गुस्तल महाविहारया न्ह्योने दुगु गसि चिभाःस दुगु 
ने.सं. ३६८ या अभिलेखं थुगु चिभाः थकुरी वंशकालय्‌ हे निर्माण जुड़ धुकुगु प्रमाण खः । 


ऐतिहासिक व साँस्कृतिक महत्त्वं जागु थुगु गुइतःया तग्वः चिभाः दर्शन पूजन परिक्रमा याना ज्ञान वृद्धि पुण्य वृद्धि 
यायेगु उत्तम पुण्यक्रिया खः । झी पूर्वाचार्यपिन्सं त्वता थकुगु थुजाःु सम्पदा सम्वन्धी सिकेगु, सयेकेगु, अनुसन्धान 
यायेगु व थुकिया संरक्षण याना सद्धर्म चीरस्थायी याना तयेगु कुतः दकव सकलपिं पाखें जुइमा । चिरं तिट्रन्तु 
सद्धम्मो । 

। मूल देगः पुननिर्माणया इवलय मूल गन्धुरी देवताया पादपीठया ल्यूलेया भागय्‌ लुयावगु लिच्छिविकालीन अभिलेखय्‌ लिच्छिवि 
सम्वत ४६४ (अर्थात्‌ ई.सं. ५४०) उल्लेख जुया च्वेगु दु । 

। ने.सं. ७६० या काडमाडीं ओम्वहाल स्थित शिलालेख (राजवंशी, २०२८) 

॥ ने.सं. ७५७ या क्वावहालया अभिलेख (Regmi, 966 p६ 69) 

४ ने.सं. ६५६ या सुवहाल अभिलेख (९९६i, 966 08 3) 

" ने.सं. ६६६ या सुवहाल अभिलेख (Regi, 966 08 6) 

" ने.सं. ७३९ या यनमुगल, पाटनया अभिलेख (२९४, 966 ६ 55) 

"पं, अमृतानन्द वन्द्यजुं वेलायतया विद्वान्‌ ब्रायन हडसनयात ने.सं. ९३५ स च्वयाः ब्युगु धर्मकोष संग्रहः स थी थी आकार प्रकारया 
आधारय्‌ चैत्ययात ४४ थी कथं वर्गीकरण याइगु खे उल्लेख जुगु दु । 

भा हाल थुपिं मध्ये निगः चैत्य खुया यंके धुंकुगुलिं न्हुगु चैत्य पुनर्स्थापन याना तःगु दु । 

" थ्वहे शब्द अपभ्रंश जुया श्रीलंकाय्‌ डागोवा धायेगु यात । अनलिं अंग्रेज तयेसं थुकियात प्यागोडा धायेगु यात । 

* "अनुजानामि भिक्खवे पञ्च लेणानि - विहारं अड़योग॑ पायाद हम्मियं गुह'न्ति। - विनयपिटक > चूल्लवग्गोपाली > 
सेनासनक्खन्धकं २९४ - (अर्थ - न्याथी कथंया वासस्थान च्वनेत अनुमति विया च्वना - विहार, अध्ययोग, पासाद, हम्मिय व गुहा) 
० १) प्रमुदिता भूमि, २) विमला भूमि, ३) प्रभाकरी भूमि, ४) अर्च्चिष्मती भूमि, ५) सुदूर्जया भूमि, ६) अभिमूखी भूमि, ७) दुरंगमा भूमि, 
८) अचला भूमि, ९) साधुमती भूमि, १०) धर्ममेघा भूमि, १९) समन्तप्रभा भूमि, १२) निरूपमा भूमि, १३) ज्ञानवर्तीवज्रभूमि 

* स्वयम्भू चैत्यया त्रयोदशभूमि वृताकारयाना दयेका तगु खः सा हर्मिकाया च्वसँ पञ्चबुद्धया पञ्चकुल अंकित हर्मिका पत्र (हलःपौ) 
तयातःगु दु । 


“ न्यागू तगिं दुगु यात आवकभूमिचैत्य, न्ह्येगू तगिं दुगु यात प्रत्येकभूमिचैत्य, झिन्छगू तगिं दुगु यात महायानभूमि चैत्य, झिन्स्वगू 
दुगुयात वञ्जयानभूमि चैत्य धाई । 
४५ वज्राचार्य हेराकाजी (२०५६) या धापू कथं थुगु प्रकारका स्थापना स्वपूर्वया अवधारणा कथं याना तःगु खः । पूजादि 
कर्मकाण्डयाइबले बज्राचार्य पिन्सं थगु न्ह्यने लागु थापं याना तगु दिशायात पूर्व मानय्‌ याईगु खः । थ्वहे ल्याखं थुगु चैत्यया न्ह्यने 
चुलंगु लागु वसुच्चशील महाविहारयात मूल अथवा पूर्वया दिशा माना याना थुकथ॑ पूर्वाभिमुख जुइमाम्ह अक्षोभ्य बुद्ध पश्चिमाभिमुख 
याना तगु खः । थुकथं धाये बले पूर्वदिशाया जवय्‌ दक्षिण मानयेयाये मागु तर थुगु चिभालय्‌ दक्षिणाभिमुखम्ह रत्नसम्भव व 
उत्तराभिमुखम्ह अमोघसिद्धिया दिशा हिइका मतः। केवल अक्षोभ्य व अभिताभ बुद्धया जक दिशा हिइका तःगु खनेगु । 

मेगु धापू कथं थुगु चैत्या निर्माण पञ्चबुद्धया सिद्धान्त बाँलाक्क स्थापित मजुनिवले निर्माण जुगु जुया थुकथं दिशा फरक 
जू वंगु खः । 
* थुगु नो ने.सं. ७७८ निसें तिनि अभिलेखय्‌ प्रयोग जूगु खः । 
"५ थुगु नो ने.सं. ८९८ निसें तिनि अभिलेखय्‌ प्रयोग जूगु खः । 
*॥ प्रथम श्री महाविहारय दुजः पिनि देगुद्यः लाछिया नासंद्य लिक्क दया च्वँगु दु । 


